CELEX: 22017D0031
Language: fi
Date: 2015-07-10 00:00:00
Title: ETA:n sekakomitean päätös N:o 191/2015, annettu 10 päivänä heinäkuuta 2015, ETA-sopimuksen liitteen XX (Ympäristö) muuttamisesta [2017/31]

12.1.2017   
               
               
                  FI
               
               
                  Euroopan unionin virallinen lehti
               
               
                  L 8/25
               
            ETA:n SEKAKOMITEAN PÄÄTÖS
      N:o 191/2015,
      annettu 10 päivänä heinäkuuta 2015,
      ETA-sopimuksen liitteen XX (Ympäristö) muuttamisesta [2017/31]
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:
      
                  (1)
               
               
                  Ympäristönsuojelusta rikosoikeudellisin keinoin 19 päivänä marraskuuta 2008 annettu Euroopan parlamentin ja neuvoston direktiivi 2008/99/EY (1) olisi otettava osaksi ETA-sopimusta.
               
            
                  (2)
               
               
                  Direktiivi 2008/99/EY kattaa säädöksiä, jotka on otettu osaksi ETA-sopimusta, sekä säädöksiä, joita ei ole otettu osaksi sopimusta.
               
            
                  (3)
               
               
                  Sen vuoksi olisi muutettava ETA-sopimuksen liitettä XX,
               
            ON HYVÄKSYNYT TÄMÄN PÄÄTÖKSEN:
      1 artikla
      Lisätään ETA-sopimuksen liitteessä XX olevan 1l kohdan (Euroopan parlamentin ja neuvoston direktiivi 2009/128/EY) jälkeen seuraava:
      
         
                     ”1m.
                  
                  
                     
                        32008 L 0099: Euroopan parlamentin ja neuvoston direktiivi 2008/99/EY, annettu 19 päivänä marraskuuta 2008, ympäristönsuojelusta rikosoikeudellisin keinoin (EUVL L 328, 6.12.2008, s. 28).
                     Tätä sopimusta sovellettaessa direktiivin säännöksiä koskee seuraava mukautus:
                     Koska tiettyjä yhteisön säädöksiä, jotka luetellaan direktiivissä 2008/99/EY, ei ole otettu osaksi ETA-sopimusta, mitään direktiiviin 2008/99/EY sisältyviä viittauksia kyseisiin säädöksiin, niissä oleviin määritelmiin tai niiden soveltamisalaan kuuluvaan toimintaan, joka katsotaan rikokseksi, ei sovelleta EFTA-valtioihin. Kyseisiin säädöksiin kuuluvat tällä hetkellä seuraavat:
                     
                                 i)
                              
                              
                                 neuvoston direktiivi 76/160/ETY, annettu 8 päivänä joulukuuta 1975, uimaveden laadusta
                              
                           
                                 ii)
                              
                              
                                 neuvoston direktiivi 79/409/ETY, annettu 2 päivänä huhtikuuta 1979, luonnonvaraisten lintujen suojelusta
                              
                           
                                 iii)
                              
                              
                                 neuvoston direktiivi 92/43/ETY, annettu 21 päivänä toukokuuta 1992, luontotyyppien sekä luonnonvaraisen eläimistön ja kasviston suojelusta
                              
                           
                                 iv)
                              
                              
                                 neuvoston direktiivi 96/29/Euratom, annettu 13 päivänä toukokuuta 1996, perusnormien vahvistamisesta työntekijöiden ja väestön terveyden suojelemiseksi ionisoivasta säteilystä aiheutuvilta vaaroilta
                              
                           
                                 v)
                              
                              
                                 neuvoston asetus (EY) N:o 338/97, annettu 9 päivänä joulukuuta 1996, luonnonvaraisten eläinten ja kasvien suojelusta niiden kauppaa sääntelemällä
                              
                           
                                 vi)
                              
                              
                                 neuvoston direktiivi 2003/122/Euratom, annettu 22 päivänä joulukuuta 2003, korkea-aktiivisten radioaktiivista ainetta sisältävien umpilähteiden ja isännättömien lähteiden valvonnasta
                              
                           
                                 vii)
                              
                              
                                 Euroopan parlamentin ja neuvoston direktiivi 2006/7/EY, annettu 15 päivänä helmikuuta 2006, uimaveden laadun hallinnasta
                              
                           
                                 viii)
                              
                              
                                 Euroopan parlamentin ja neuvoston direktiivi 2006/44/EY, annettu 6 päivänä syyskuuta 2006, suojelua ja parantamista edellyttävien makeiden vesien laadusta kalojen elämän turvaamiseksi
                              
                           
                                 ix)
                              
                              
                                 neuvoston direktiivi 2006/117/Euratom, annettu 20 päivänä marraskuuta 2006, radioaktiivisen jätteen ja käytetyn ydinpolttoaineen siirtojen valvonnasta ja tarkkailusta”.
                              
                           
               
      2 artikla
      Direktiivin 2008/99/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan 11 päivänä heinäkuuta 2015, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
      
         Tehty Brysselissä 10 päivänä heinäkuuta 2015.
         
            
               ETA:n sekakomitean puolesta
            
            
               Puheenjohtaja
            
            Atle LEIKVOLL
         
      
      
         (1)  EUVL L 328, 6.12.2008, s. 28.
      
         (*1)  Valtiosäännön asettamista vaatimuksista on ilmoitettu.
      
         LIITE
         
            SOPIMUSPUOLTEN YHTEINEN JULISTUS
         
         
            ETA:n sekakomitean 10 päivänä heinäkuuta 2015 antamaan päätökseen N:o 191/2015, jolla Euroopan parlamentin ja neuvoston direktiivi 2008/99/EY otetaan osaksi ETA-sopimusta
         
         
            ”EY-sopimuksen 175 artiklaan (nyt SEUT-sopimuksen 192 artikla) perustuvan Euroopan parlamentin ja neuvoston direktiivin 2008/99/EY tavoitteena on ympäristön tehokas suojeleminen. Tämä on tarkoitus toteuttaa käyttämällä rikosoikeuden tarjoamia oikeudellisia keinoja. Sopimuspuolet ovat sopineet, että tämä direktiivi otetaan osaksi ETA-sopimusta. Sopimuspuolet sopivat, että direktiivin 2008/99/EY ottaminen osaksi ETA-sopimusta ei vaikuta sopimuksen soveltamisalaan, ja panevat merkille, että SEUT-sopimuksen voimaantulon myötä EU:n lainsäätäjä voi SEUT-sopimuksen 83 artiklan 2 kohdan nojalla hyväksyä tietyllä EU:n politiikanalalla rikosten ja seuraamusten määrittelyä koskevia vähimmäissääntöjä, jos se ”osoittautuu välttämättömäksi jonkin unionin politiikan tehokkaan täytäntöönpanon varmistamiseksi alalla, jolla on toteutettu yhdenmukaistamistoimenpiteitä”. 83 artiklan 2 kohdan nojalla tulevaisuudessa hyväksyttävät lainsäädäntötoimenpiteet eivät ole ETA:n kannalta merkityksellisiä.”